Diari Oficial de la Generalitat Valenciana


Sumari del DOGV 5640, del 15-11-2007 (2007/13490)

Informació pública del Projecte de Reparcel·lació Forçosa de la Unitat d'Execució Cristóbal Amorós de Villena.
--------------------------------------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13837


Data del document
:   23-10-2007

Organisme emissor
:   Promocions Gil i Requena, SL

Tipus de document
:   Informació Pública

Descriptors 

:   * Villena
    * pla d'urbanisme

Informació pública del Projecte de Reparcel·lació Forçosa de la Unitat d'Execució Cristóbal Amorós de Villena. [2007/13189]  
En compliment del que disposa l'article 169.5 de la Llei Urbanística Valenciana, l'entitat mercantil Promociones Gil y Requena, SL, en la seua condició d'agent urbanitzador, per acord plenari de l'Ajuntament de Villena de 4 de juliol de 2002, en què es declara la mercantil com a agent urbanitzador provisional condicionat a l'aprovació definitiva del planejament de desenvolupament de la unitat, document d'homologació i pla de reforma interior, que va esdevindre definitiu una vegada que la Comissió Territorial d'Urbanisme d'Alacant, en acord adoptat en sessió de 4 de febrer de 2003 i publicat en el Diari Oficial de la Comunitat Valenciana de 31 de març d'enguany va aprovar definitivament el Pla de Reforma Interior de la Unitat d'Execució Cristóbal Amorós del municipi de Villena, ha formulat projecte de reparcel·lació forçosa, corresponent a la unitat d'execució Cristóbal Amorós de Villena.  
De conformitat amb el que establix l'article 177 de la Llei 16/2005, de 30 de desembre, de la Generalitat Valenciana, i 416.1 del Reglament d'Ordenació i Gestió Territorial i Urbanística, per mitjà del present anunci se sotmet a informació pública el referit projecte de reparcel·lació forçosa per un termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana. L'urbanitzador ha dipositat una còpia del projecte de reparcel·lació en l'Ajuntament de Villena, plaça de Santiago, 1, on qualsevol interessat podrà consultar-ho així com presentar les al·legacions que s'estimen oportunes en el termini referenciat, d'un mes.  
Prèviament a la publicació del present edicte, en compliment del que establix l'article 416 del Reglament d'Ordenació i Gestió Territorial Urbanística de la Generalitat Valenciana, s'ha procedit a la remissió de notificacions a les persones interessades.  
D'acord amb el que disposa l'article 174, 7 i 8 de la Llei Urbanística Valenciana, durant l'exposició al públic de la reparcel·lació, a fi d'evitar el pro indivís, els interessats podran efectuar formalment, de conformitat amb allò que s'ha previst en el dit article, requeriments recíprocs per a substituir les quotes de condomini previstes en el projecte amb indemnitzacions en metàl·lic.  
De conformitat amb el que preveu l'article 172.3 de la Llei Urbanística Valenciana, els propietaris o titulars de drets afectats estan obligats a exhibir els títols que posseïsquen i declarar les situacions jurídiques que conega i afecten les seues finques. L'omissió, error o falsedat en estes declaracions no podran afectar el resultat objectiu de la reparcel·lació, però si s'hi observara dol o negligència greu, podrà exigir la responsabilitat civil o penal que corresponga. L'urbanitzador podrà qualificar com de propietat desconeguda aquelles finques respecte a les quals el propietari no aporte títols i la seua titularitat no resulte acreditada per altres mitjans de conformitat amb el que preveu l'article 402.7 del Reglament d'Ordenació i Gestió Territorial i Urbanística.  
Este edicte complix també la funció de notificació als efectes previstos en l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, respecte als titulars desconeguts, així com respecte a aquells de domicili desconegut, i aquells als qui, intentada la notificació, esta no s'haguera pogut practicar.  
Villena, 23 d'octubre de 2007.- L'apoderat de Promociones Gil y Requena, SL: Javier Gil Amorós.